ก๋วยเตี๋ยวโบราณของบ้านหนองบัว มีดีที่หมูสับ แบบสับด้วยมือแบบต้นตำรับหมูบะช่อย้อนยุค  แล้วยังมีกากหมูพองๆ กรอบๆ ลอยละล่องฟ่องมาในชามก๋วยเตี๋ยวแบบกรอบเทพ  จะแห้ง จะน้ำ จะต้ม จะยำ ก็ถูกใจ ส่วนตัวแล้วติดใจบะหมี่ ป้ามาศลวกได้พอเหมาะพอดี กรอบนอกนุ่มใน ไม่มันเกินไป  ก๋วยเตี๋ยวอร่อยในบ้านโบราณที่ยังเก็บรักษากลิ่นอายของความเป็นบ้านหนองบัว ชุมชนที่ผู้คนน่ารัก ยิ้มแย้มแจ่มใส ความร่วมแรงร่วมใจเต็มร้อย คุณลุงเป็นนักกลอน  จึงมีคติสอนใจ ให้อ่านบันเทิงใจ พร้อมๆกับรับประทานก๋วยเตี๋ยวอร่อย...ร้านนี้ ให้ลูกค้ามากกว่าความเป็นร้านก๋วยเตี๋ยว...เด็ดดวงแดที่สุดเลยค่ะ  